กรมพัฒนาที่ดิน จัดงานวันดินโลก ปี 2564 ชูแนวคิด การพิชิตดินเค็ม เติมเต็มผลผลิต ที่ทุ่งกุลาร้องไห้ จังหวัดร้อยเอ็ด
นางสาวเบญจพร ชาครานนท์ อธิบดีกรมพัฒนาที่ดิน กล่าวว่า ดินเป็นทรัพยกรป่าไม้ที่สำคัญ ซึ่งทุกคนเป็นส่วนหนึ่งที่ใช้ทรัพยกรดิน โดยเฉพาะอย่างยิ่งภาคการเกษตร ใช้ดินเป็นแหล่งผลิตอาหาร โดยทางองค์การอุตสาหกรรมป่าไม้และทางสหประชาชาติให้ความสำคัญกับเรื่องดังกล่าว กรมพัฒนาที่ดิน จึงจัดงานวันดินโลก ปี 2564 ขึ้น ตั้งแต่วันที่ 2-5 ธันวาคมนี้ ที่สถานีพัฒนาที่ดินร้อยเอ็ด จังหวัดร้อยเอ็ด ภายใต้การแก้ไขปัญหาดินเค็ม  ซึ่งในวันที่ 2 ธันวาคม ที่ผ่านมา สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเปิดงานวันดินโลกและทรงกล่าวถึงความสำคัญของทรัพยากรดิน ที่มีต่อการดำรงชีวิตของมนุษย์และสิ่งมีชีวิตทั้งหลายควบคู่กับทรัพยากรน้ำ และเป็นสิ่งสำคัญประการหนึ่งในการสร้างความมั่นคงทางอาหาร ทุ่งกุลาร้องไห้เป็นตัวอย่างที่ดี เมื่อมีการแก้ไขปรับปรุงดินด้วยหลักวิชาและวิธีการที่เหมาะสม ซึ่งต้องใช้เวลากว่าจะได้ผลสำเร็จ เมื่อได้รับประโยชน์จากดินแล้ว ก็ต้องรู้จักบำรุงรักษาดินให้เกิดความยั่งยืน ทั้งคนรุ่นหลังจะได้ใช้ประโยชน์จากดินสืบต่อไป ทั้งนี้ภาพรวมมีประชาชน นักเรียน เกษตรกรและหมอดินอาสาเข้าร่วมงานจำนวนกว่า 2,000 คน เข้าศึกษาถึงปัญหาและความเป็นมาของดิน โดยเฉพาะดินเค็มที่มีการพัฒนาเป็นต้นแบบปลูกข้าวหอมมะลิที่ดังไปทั่วโลก    อธิบดีกรมพัฒนาที่ดิน ย้ำถึงเกษตรกรในการใช้ดินว่า หากเกษตรกรทุกคนร่วมมือดูแลดิน   โดยดินที่อุดมสมบูรณ์อยู่แล้วต้องหมั่นรักษาและเพิ่มความอุดมสมบูรณ์ยิ่งขึ้น ส่วนดินที่ถูกทำลายไปต้องหมั่นฟื้นฟู เพื่อผลิตอาหารให้ดี ส่งผลให้สิ่งแวดล้อมและทรัพยากรของดินดีขึ้น ทั้งนี้อยากเชิญชวนประชาชน ที่อยู่บริเวณใกล้เคียงจังหวัดร้อยเอ็ด หรือผู้ที่สนใจสามารถเที่ยวชมงานวันดินโลกได้